Communitas Valentina

**Communitas Valentina** (Valentine *Comunitat Valenciana* ; Hispanice *Comunidad valenciana*) est regio autonoma Hispaniae, in Media et Austrorientali Paeninsula Hiberica sita, cuius caput et maxima urbs est Valentia. Regio divisa est in provincias tres: Lucentum (Castaliam, Valentiam) et in triginta-quattuor commarcas. Administrative Occidente Castellae-Manicae Aragoniaeque, Meridie Murciae et Septemtrione Catalauniae finitima est.

Circa 518 chiliometrorum Mediterranei litoris habet, et 23&thinsp;259 chiliometrorum quadratorum terrae cum 5.02 millionibus incolarum (anno 2008) tegit. Eius fines plerumque historici Regni Valentiae eos reddit.

Praesens versio Valentiani Statuti Autonomiae Regionem Valentiae velut nationalitatem enuntiat. Linguae publicae Hispanica et Valentina (velut lingua Catalana hac in terra cognoscitur) sunt.

## Nomina 
Publicum nomen Valentine est *Comunitat Valenciana,* ambo versa in Latinam velut Communitas Valentina. Hispanicum nomen, *Comunidad Valenciana,* coofficiale per primum Statutum Autonomiae anno 1982 fuit.

Quamquam "Communitas Valentina" (Valentine *Comunitat Valenciana,*  Hispanice *Comunidad Valenciana*), extra publicam considerationem, est nomen quo maxime utimur et unum ex eis quae publice consecrata sunt, duo competentia nomina simul quando Valentianum Statutum Autonomiae fabricabatur fuerunt. Quidem "Natio Valentina" sive "Regio Valentina" (Valentine *País Valencià,*  Hispanice *País Valenciano*), primum saeculo duodevicensimo relatum est, sed eius usus solum e decennio 197 et prorsum notabilis factus est cum sinistristico aut Valentini nationalismi subtextu qui per Transitionem Hispanicam in democratiam exeunti decennio 198 et ineunti decennio 199 incepit. Huius usus exemplum "Consilii Praeautonomici Regionis Valentinae" (Valentine *Consell pre-autonòmic del País Valencià*), hodiernae Generalitatis Valentinae (Valentine *Generalitat*) praecursorii, eius anno 1978 est et hoc vocabulum in Statutorum Autonomiae praeambulo relatum est.

Ad solvendam lacunam inter duo competentia nomina—vetere *Regnum Valentiae* et coaetaneum *Regio sive Natio Valentina*—compromissi neologismus, *Communitas Valentina,* creatus est (verbum *communitas* e *communitate autonoma,* quae publicum nomen Hispanicarum regionum velut politicarum autonomicarum entitatum constitutarum est).

Omni modo, genericum *Valentiae* nomen ad Urbem Valentinam, provinciam Valentiam aut Communitatem Valentinam referre potest.

## Historia 
[thumb|left|150px|Locus archaeologicus Tumuli Manisensis ([Valentiane *Tossal de Manises*), antiqua Hiberica-Carthaginensis-Romana urbs Acrae Leuces sive Lucentum.]]
[thumb|left|150px|[Turres Quarti (Valentiane *Torres de Quart*) Valentiae.]]
[150px|left|thumb|[Biarense Castellum.]]
[thumb|left|150px|[Castellum Sanctae Barbarae Lucenti.]]
Praesentis Valentiae origines ab antiquo Regno Valentiae trahuntur, quod saeculo tredecimo surrexit. Iacobus I Aragoniae exsistentium Islamicarum taifarum Christianam Recuperationem et colonizationem cum Aragoniensibus et Catalaunis anno 1208 duxit et Regnum Valentiae velut tertiam liberam regionem intra Coronam Aragonensem anno 1238 condidit.

Anno 1707, in Belli de Successione Hispanica contextu et ope Decretorum Novi Propositi, rex Philippus V Hispaniae Regnum Valentiae et relictas regiones ad antiquam Coronae Aragoniensis, quae aliquod autonomiae retinuerant, pertinentes Regni Castellae structurae, eius legibus et moribus subiecit. Ex hoc statu, instituta et leges e Foris Valentinis creatae abrogatae sunt et linguae Valentinae usus in publicis iurisdictionibus et educatio prohibitus est. Eapropter, cum Domo Burbonica, novum Regnum Hispanicum formatum est perficiendo centralizatione gubernationem tam antiquam quam Domum Habsburgensem Hispania.

Primus conatus attingendae autogubernationis Regioni Valentinae in praesenti Hispania per Secundam Rempublicam Hispanicam, anno 1936, fuit, sed Bellum Civile erupit et autonomisticum inceptum interruptum est. Anno 1977, post Francisci Franco dictatura, Valentia partim autonoma cum Consilii Praeautonomici Regionis Valentianae (Valentine *Consell Pre-autonòmic del País Valencià*) creatione esse coepit, et anno 1982 autogubernatio denique cum Statuto Autonomiae quod complura autogubernativa instituta sub Generalitate Valentina (Valentine *Generalitat Valenciana*) creavit ampliata est.

Valentina Statuta Autonomiae clarum fecerunt Valentiam habere propositum hodiernae notionis de Regionis Valentinae autogubernatione e primis autonomisticis motibus (autogubernatione) per Secundam Rempublicam Hispanicam, sed etiam uniendo ea veteri notioni de Valentina identitate ut veteris Regni Valentini (fororum) successor sit. Profecto, post Valentiani Statuti Autonomiae emendationem a duabus factionibus anno 2006 fautam, lex civilis foralis colligitur, utendo veteris regni notione, et cetera, Valentia velut nationalitas, secundum hodiernam notionem, quoque agnoscitur.

## Demographia 
Valentini secundum mores veteres in locis cum fertili cultura et in cultus terris inferioribus iuxta maximi ponderis flumina (Sucronem, Turiam, Taderem, Vinaloponem), etiam in portuariis urbibus ponderis agriculturali commercio densatur.

Maximi ponderis incolararum sedes, per Romanum tempus, Saguntum aut Dianum, postea in historia, Valentia, Lucentum, Saetabis, Aurariola, Illici, Gandia aut Villa Regia esse solebant, atque nuperrime Saetabicula et Castalia.

Spissitudo incolaria, quae maior in media meridionalique regionibus et minor in septemtrionali et intestina est, ex vetere populi distributione deducitur quae ex orographicis Valentianae terrae proprietatibus et e possibilitate obtinendae agriculturalis irrigatae terrae orta est. Demographia magna industriali activitate, fortasse supra allatae distributionis exceptione, et commercio agriculturaliter deductorum fructuum per saeculum vicensimum in haud litoralibus urbibus velut Alcodio, Ellone, Pago Untiniano, Petrario, Villena, et Valle Solis quoque afficitur.

Ultimis in annis, incolarum densatio in magnis capitibus et eorum territoriis urbanis considerabiliter crevit (v.gr. Torrens, Mislata, Paterniana, Burgus Saltus, Sanctus Vincentius Raspeigensis, etc.) praesertim in omnibus litoralibus urbibus vicisque. Sic, traditionaliter parvuli vici velut Benidormensis aut Turris Vetus considerabile incolarum incrementum (adhuc notabilius per aestivum tempus) propter temporariam periegetarum migrationem passi sunt.

Ideoque, Valentiae demographia in praesenti clare urbana et litoralis est, temporaria periegesi quoque affecta.

Communitas Valentina 4 692 449 incolarum anno 2005 habebat. Inferiori in tabula urbani nuclei cum amplius 50 000 incolarum eodem in anno sunt:

## Geographia 
### Prominentia 
Intestina terrae pars montana est, maximis culminibus in Valentina et Castaliensi provinciis Montium Hibericorum partem formantibus. Lucentinae provinciae montes rursus Iugi Subbaetici pars sunt. Regio Valentiae parvulas insulas Colubrarias (Valentine *Els Columbrets,* Hispanice *Islas Columbretes*) et litoralem parvam insulam Novam Tabarcam (Valentine *Nova Tabarca,* Hispanice *Isla de Tabarca*) administrat.

Emblematicissimus mons Pennagolosa (Valentine *Penyagolosa,* Hispanice *Peñagolosa*) in Alcalatenensi commarca est. Culmen maximum, 1813 metrorum altum, esse valde putatur, sed est, re vera, maximum culmen Tumulus Calderonensis sive Collis Casarum (Valentine et Hispanice *Cerro Calderón* sive *Alto de las Barracas*), 1839 metrorum altus et in Angulo Ademusensi, Valentiana exclavatura cum tribus culminibus amplius 1500 metrorum altis, situs. Emblematicissimus mons in meridiona terrae parte Aitana est 1558 metrorum altus.

Tenuissima litoralis lacinia fertillima planities plerumque insignium montium libera, eis circum Promunturii Dianii et Castaliensis Paeninsulae (Valentine *Peníscola,* Hispanice *Peñíscola*) regionibus exceptis, est. Huius litoralis regionis typici terrae madidae et uligines velut Amoenum Stagnum  (Valentine ''L'Albufera,* Hispanice *La Albufera*) prope Valentiam, Cavea Nivum (Valentine *El Fondó de les Neus,* Hispanice *El Hondón de las Nieves*) prope Illicos, Palus (Valentine et Hispanice *Marjal*) prope Pegum (Valentine et Hispanice *Pego*) et Pratum (Valentine et Hispanice *El Prat*) prope Ildum (Valentine et Hispanice *Cabanes*) sunt, et quoque antiquae terrae humidae et salinae in Portus Illicitani (Valentine et Hispanice *Santa Pola*) et Turris Veteris regionibus sunt. Omnes ei Rampsarenses decretorii loci sunt qui Valentiam maximi ponderis tum migratoriis tum assiduis marinis aquaticisque avibus faciunt.

Multae ponderis litorales moles harenosae in Salarii (Valentine et Hispanice *El Saler*) regio prope Amoenum Stagnum et in Alones  (Hispanice et Valentine *Benidorm*), cum 67 492 incolarum, praecipuum feriarum deverticulum, Hispanice *Beniyork* (referens ad *Nueva York*, scilicet Novum Eboracum) ob plurima caeliscalpia cognominatum, inter quae in Hispania altissimum caeliscalpium, cum quinquaginta-duabus tabulatis, Gran Hotel Bali.
* Alcodium, cum 60 590 incolarum, ponderis industrialis regio textilibus manufactis, cum characterisiticis saeculi undevicensimi Modernisticis aedificationibus et cum praeclarissimis Maurorum et Christianorum saecularibus feriis.
* Ello (Hispanice et Valentine *Elda*), cum 55 571 incolarum, ponderis productionis locus calceis et vino in regione Vinaloponensi.
* Villena, cum 34 000 incolarum, ponderis productionis locus calceis et vino, cum plurimis veteribus monumentalibusque salutationibus. Praeterea, Maurorum et Christianorum feriae, una maximi ponderis in communitate.
* Villa Regia (Hispanice *Villarreal,* Valentiane *Vila-real''), cum 46 696 incolarum, ponderis productoria urbs fictilium et laterum.

## Notae 
* Eliana

Categoria:Communitas Valentina
Categoria:Communitates Autonomae Hispaniae